Video: Trok vat vlam ná ongeluk op N3Die ongelukstoneel. Foto: Rescue Care Brandbestryders is op die toneel op die N3 in Pinetown in KwaZulu-Natal waar ŉ vragmotor in ŉ ernstige ongeluk betrokke was en aan die brand geslaan het. Die ongeluk het naby die Richmondweg-afrit in die rigting van Durban gebeur. Garrith Jamieson, woordvoerder van Rescue Care-paramedici, sê die vragmotor het hooibale vervoer en dié bale het ook tydens die ongeluk vlamgevat wat dit moeilik maak om die brand geblus te kry. Volgens Jamieson is reddingswerkers besig om die liggaam van ŉ man onder die brandende hooibale uitgebring. ŉ Tweede persoon is in die ongeluk beseer en word op die toneel behandel. Die ongelukstoneel. Foto: Rescue Care Paramedics Brandbestryders en lede van die polisie se soek-en-reddingseenheid sukkel steeds om die vlamme te blus. ŉ Gedeelte van die snelweg is gesluit terwyl owerhede op die toneel besig is en motoriste is gevra om die gebied te vermy. Verkeer word op alternatiewe roetes herlei. Videos: Rescue Care Paramedics